Vermeende kitsbankdiewe vasgetrek | Maroela Media
Vermeende kitsbankdiewe vasgetrek
Twee verdagtes is Woensdagaand in Kaapstad in hegtenis geneem nadat hulle glo iemand by ŉ kitsbank beroof het.
Volgens lt.kol. Andrè Traut, polisiewoordvoerder, is die verdagtes opgemerk deur polisielede by ŉ kitsbank in St. Jamesweg, Seepunt, nadat hulle glo verdag opgetree het. “Die polisielede het gesien hoe hulle glo die slagoffer van ŉ bankkaart beroof en van die toneel vlug in ŉ Volkswagen Polo,” het Traut gesê.
Volgens Traut het die vermeende boewe in hul haas om weg te kom, amper ŉ polisiebeampte omgery. “Hulle is egter in hegtenis geneem.”
Die twee verdagtes, onderskeidelik 27 en 29 jaar oud, sal in aanhouding bly tot hul hofverskyning. Hulle sal tereg staan op aanklagte van roof, poging tot moord en roekelose en of nalatige bestuur.
Traut het gesê die moontlikheid dat die verdagtes by kaartkloning betrokke is, word ondersoek.
Kaapstad kaartkloning kitsbank
Jagluiperds val lugmaglid by basis aan
Nene gepos: ‘’n Jabroer aangestel’
HN · 3 jaar gelede
Well done!! Daar moet meer van julle manne / vroue wees.
Net so nuuskierige vragie en verskoon as dit dom klink maar ek wil graag weet:
Is dit verdagte optrede om ‘n slagoffer van ‘n bankkaart te beroof en dan van die toneel te vlug in ‘n Volkswagen Polo? (verdomp ek meen, het julle die kar se papiere nagegaan? Dit kon eerlik gekoop gewees het!)
Soos ek dit verstaan is hulle gearresteer omdat hulle amper ‘n pollisiebeampte omgery het! Daarna het die polisie seker die gesteelde kaarte in hulle besit gekry.